ARRANGØRHÅNDBOK
Retningslinjer for gjennomføring av basketballarrangement

Ved bruk av Arrangørhåndboken henviser vi også til NBBFs kampregelment med aktuelle bestemmelser
1. Formål
Denne arrangørhåndboken skal sikre en profesjonell, trygg og forutsigbar gjennomføring av basketballarrangement. Håndboken skal bidra til:
· Gode opplevelser for spillere, dommere, publikum og frivillige
· Tydelige roller og ansvar
· En læringsarena for alle deltakere
· En positiv, inkluderende og respektfull arrangementskultur
Dokumentet gjelder for alle som har roller knyttet til planlegging og gjennomføring av arrangement.

2. Arrangør
Arrangør er klubbens overordnede ansvarlige for arrangementet og har det helhetlige ansvaret før, under og etter gjennomføring.
2.1 Ansvar
Arrangør skal:
· Planlegge og koordinere arrangementet i god tid
· Utarbeide og følge en tydelig kjøreplan
· Sørge for at alle nødvendige roller er besatt
· Sikre at frivillige får tilstrekkelig informasjon og støtte
· Være synlig og tilgjengelig i hallen
· Håndtere uforutsette hendelser på en rolig og løsningsorientert måte
2.2 Informasjon
Arrangør har ansvar for at relevant informasjon formidles i forkant til:
· Deltakende lag
· Dommere
· Sekretariat, kiosk og hallvert

3. Gjennomføring
3.1 Forberedelser
Før arrangementet skal arrangør sikre at:
· Hall, garderober og baner er tilgjengelige og klare til bruk
· Banen er rengjort og korrekt rigget
· Sekretariat er riktig plassert og utstyrt
· Alt teknisk utstyr er testet og fungerer:
· Scoreboard
· Kampklokke
· Lydanlegg
· Live-/kampregistrering
· Det finnes backup-løsninger for kritiske funksjoner
3.2 Gjennomføring av kampdag
Under arrangementet skal arrangør:
· Sørge for god flyt mellom kampene
· Opprettholde tydelig kommunikasjon mellom alle funksjoner
· Påse at arrangementet gjennomføres med respekt og gode holdninger
Heiing og engasjement skal være positivt og inkluderende. Usportslig oppførsel, trakassering eller diskriminering aksepteres ikke og skal håndteres umiddelbart.
3.3 Avslutning og evaluering
Etter arrangementet skal:
· Hall og garderober ryddes
· Utstyr settes tilbake

4. Hallvert
Hallvert er arrangementets vertskap og har ansvar for mottak, trygghet og praktisk gjennomføring i hallen.
4.1 Rolle og ansvar
Hallvert skal:

· Gi praktisk informasjon om arrangementet
· Være synlig og tilgjengelig gjennom hele kampdagen
· Bidra til trygghet og god stemning i hallen
4.2 Oppgaver
Hallvert har ansvar for:
· Klargjøring av bane og kampområde
· Oversikt over HMS-utstyr og brannrutiner
· Oppfølging av publikum og frivillige
· Å gripe inn ved uønsket oppførsel
Hallvert skal alltid være en voksen ansvarsperson.

5. Kiosk
Kiosken er en integrert del av arrangementet og skal bidra til både trivsel og inntekter.
5.1 Drift
Kiosken skal:
· Være bemannet med ansvarlige personer
· Drives ryddig og hygienisk
· Ha tydelige rutiner og priser
· Sikre effektiv flyt og korte køer
· Betjeningen skal være imøtekommende og serviceorientert

6. Sekretariat
Sekretariatet er en sentral funksjon i gjennomføringen av kampene og skal sikre korrekt, profesjonell og ryddig kampavvikling.
6.1 Utstyr
Følgende skal være tilgjengelig i sekretariatet:
· Bord og stoler til sekretærene
· PC eller nettbrett (Pad) for bruk av Live Kampskjema
· Kampklokke og tilhørende skuddklokke
· Pil for ballbesittelse

Arrangør skal sikre at alt utstyr er testet og fungerer før kampstart.
6.2 Instruksjoner og tilgjengelighet
· Arrangør skal sørge for at det er en kampansvarlig tilgjengelig i hallen, med tilgang til aktuell kamp i Live kampskjema.
· Arrangør skal sørge for at tydelige instrukser/oppskrifter er tilgjengelig for de ulike oppgavene i sekretariatet.
6.3 Ansvar og trygghet
Arrangør har ansvar for å ivareta sekretariatet under arrangement. Ved negativ oppførsel, hets eller forstyrrelser rettet mot sekretariatet, skal arrangør gripe inn i situasjonen og følge gjeldende rutiner for håndtering av slike hendelser. Ved behov kan enkeltpersoner som bidrar til negativ stemning i hallen vises bort i tråd med gjeldende retningslinjer

7. Dommere
Dommere er en viktig del av arrangementet og skal ivaretas på en profesjonell, trygg og respektfull måte. 
7.1 Fasiliteter
· Arrangør skal stille med egen garderobe for dommerne
· Dersom det er mulig, skal det tilrettelegges for sitteplass bak sekretariatet.
7.2 Ansvar og trygghet
· Ved ankomst skal arrangør stille med en representant som ønsker dommerne velkommen og fungerer som kontaktperson gjennom hele arrangementet. 
· Arrangør har ansvar for å ivareta dommerne under hele arrangementet. Ved negativ oppførsel, hets eller forstyrrelser rettet mot dommerne, skal arrangør gripe inn i situasjonen og følge gjeldende rutiner for håndtering av slike hendelser. Ved behov kan enkeltpersoner som bidrar til negativ stemning i hallen vises bort i tråd med gjeldende retningslinjer.

8.Publikum
Publikum skal bidra til
8.1 Tilrettelegging og informasjon

· Arrangør har ansvar for at det er tydelig informert og merket hvor publikum kan oppholde seg i hallen
· Arrangør skal sørge for relevant og oppdatert informasjon er lett tilgjengelig for publikum. Dette inkluderer informasjon om Fair Basket, Handlingskortene mot rasisme, diskriminering og hets, gjeldende kampregler etc.
8.2 Ansvar og trygghet
· Arrangør er ansvarlig for å følge opp publikums oppførsel under hele arrangementet
· Uønsket eller negativ oppførsel skal håndteres i tråd med NBBFs retningslinjer og handingskort mot rasisme og diskriminering
· Hallvakt eller arrangement ansvarlig har myndighet til å gripe inn ved uakseptabel oppførsel.
· Ved behov kan enkeltpersoner som ikke opptrer i samsvar med forventet oppførsel på tribune, rundt banen eller i hallen vises bort i tråd med gjeldende retningslinjer.
· Arrangør skal sørge for tilstrekkelig vakthold og sikkerhet på tribune og i idrettsanlegget. Dette innebærer tilstedeværelse av ansvarlige voksne ledere under hele arrangementet. 
8.3 Fotografering og filming
· Arrangør har ansvar for at fotografering og filming av aktivitet skjer i henhold til gjeldende regler og retningslinjer.
· Dersom fotografering eller filming foregår uten at lag eller arrangørklubb er informert på forhånd, skal arrangør gripe inn og sikre korrekt og regelmessig gjennomføring.

9. Holdninger
Alle arrangementer i regi av NBBF skal gjennomføres innenfor trygge og inkluderende rammer. 
9.1 Ansvar og etterlevelse
· Arrangør har ansvar for at NBBFs verdigrunnlag etterleves gjennom hele arrangementet. 
· Ved brudd på NBBFs verdier skal arrangør handle i tråd med gjeldende retningslinjer og handlingskort.
9.2 Informasjon
· Arrangør skal sørge for at relevant og oppdatert informasjon er godt synlig i hallen
· Informasjon skal formidles ved bruk av egnet materiell, som roll-ups, plakater og annet tilgjengelig informasjonsmateriell

· Fair Basket
· Handlingskortene mot rasisme, diskriminering og hets
· Gjeldende kampregler og praktisk arrangementsinformasjon
9.3 Atmosfære og engasjement
Arrangør skal aktivt bidra til en positiv atmosfære i hallen. De skal være imøtekommende ovenfor besøkende og bidra til et positivt engasjement som skaper god stemning i hallen. Eventuelle virkemidler, som bruk av musikk, skal benyttes på en positiv og inkluderende måte.

10.HMS
Arrangør har ansvar for at alle arrangementer gjennomføres på en trygg og forsvarlig måte, i tråd med gjeldende lover, forskrifter og NBBFs retningslinjer.
Arrangør skal utpeke en arrangementsansvarlig som har det overordnede HMS-ansvaret under arrangementet. Denne personen skal være tilgjengelig i hallen under hele arrangementet og ha myndighet til å ta nødvendige beslutninger ved uønskede hendelser.
10.1 Ansvar
· Arrangør skal sørge for at nødutganger, førstehjelpsutstyr og brannslukkingsutstyr er tilgjengelig og kjent for arrangøransvarlige.
· Arrangør skal kontrollere at bane, utstyr, tribuner og tekniske installasjoner er i forsvarlig stand.

10.2  Orden og rapportering
· Arrangør er ansvarlig for orden og sikkerhet i hallen. Uønsket eller negativ oppførsel skal håndteres i tråd med NBBFs retningslinjer og handingskort mot rasisme og diskriminering
· Alvorlige hendelser, skader, brudd på regler eller andre avvik skal dokumenteres og rapporteres i henhold til NBBFs rutiner. Ved behov skal anleggseier eller nødetater kontaktes.

11. Arrangementskultur
Alle som har en rolle i arrangementet skal bidra til:
· En inkluderende og familiær atmosfære
· Respekt for spillet og hverandre
· Trygge rammer for barn, unge og voksne
· Tydelig ansvar og synlige ledere
Målet er at alle som besøker arrangementet opplever profesjonalitet, trivsel og lyst til å komme tilbake.

12. Avsluttende bestemmelse
Denne arrangørhåndboken er et levende dokument og skal revideres ved behov. Den skal være kjent for alle som har ansvar under arrangement og brukes aktivt i planlegging og gjennomføring.

